KOMISIJOS REGLAMENTAS (EB) Nr. 897/2007
2007 m. liepos 27 d.
iš dalies keičiantis Reglamentą (EB) Nr. 1623/2000, nustatantį išsamias Reglamento (EB) Nr. 1493/1999 dėl bendro vyno rinkos organizavimo įgyvendinimo taisykles, susijusias su rinkos mechanizmais
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo (1), ypač į jo 33 ir 36 straipsnius,
kadangi:
(1)
Komisijos reglamento (EB) Nr. 1623/2000 (2) 13 straipsnio 2 dalies antrojoje pastraipoje numatyta pagal pagalbos schemą už misą, naudojamą vynams sodrinti, nukrypti leidžianti nuostata dėl misos, gautos iš visose vynuogių auginimo zonose auginamų vynuogių, išskyrus CIIIa ir CIIIb zonas. Šios nuostatos galiojimo laikas pasibaigia 2006-2007 vyno metų pabaigoje. Kol vykdant bendro vyno rinkos organizavimo reformą įvyks reikšmingesni šios pagalbos schemos pokyčiai 2008-2009 prekybos metais, reikėtų pratęsti šios nukrypti leidžiančios nuostatos galiojimą iki 2007-2008 vyno metų pabaigos.
(2)
Reglamento (EB) Nr. 1623/2000 52 straipsnio 1 dalies ketvirtoje pastraipoje numatyta nuo 2001-2002 iki 2006-2007 vyno metų nukrypti nuo distiliavimo sistemos leidžianti nuostata vynams, gaunamiems iš vynuogių veislių, kurios priskiriamos ir vyninių vynuogių veislėms ir veislėms, skirtoms gaminti spiritą, distiliuojamą iš kilmės vietos nuorodą turinčio vyno. Nukrypti leidžianti nuostata taikoma „įprastai pagaminamam vyno kiekiui“. Kol vykdant bendro vyno rinkos organizavimo reformą įvyks reikšmingesni šios pagalbos schemos pokyčiai 2008-2009 prekybos metais, reikėtų pratęsti šios nukrypti leidžiančios nuostatos galiojimą iki 2007-2008 vyno metų pabaigos.
(3)
Reglamento (EB) Nr. 1623/2000 63a straipsnio 2 dalies pirmoje pastraipoje numatyta, kokią produkcijos procentinę dalį gamintojai gali skirti vynui distiliuoti geriamajam alkoholiui gaminti. Šią procentinę dalį būtina nustatyti 2007-2008 vyno metams.
(4)
Todėl reikėtų atitinkamai iš dalies pakeisti Reglamentą (EB) Nr. 1623/2000.
(5)
Kiti vyno metai prasideda 2007 m. rugpjūčio 1 d., reikėtų, kad šis reglamentas būtų taikomas nuo tos datos.
(6)
Šiame reglamente numatytos priemonės atitinka Vyno vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1623/2000 iš dalies keičiamas taip:
1)
13 straipsnio 1 dalies antroje pastraipoje laikotarpiai „nuo 2003-2004 iki 2006-2007“ keičiami į „nuo 2003-2004 iki 2007-2008“.
2)
52 straipsnio 1 dalies antroje pastraipoje laikotarpiai „nuo 2001-2002 iki 2006-2007“ keičiami į „nuo 2001-2002 iki 2007-2008“.
3)
63a straipsnio 2 dalies pirmos pastraipos paskutinis sakinys pakeičiamas taip:
„2004-2005, 2005-2006, 2006-2007 ir 2007-2008 vyno metais ši procentinė dalis yra 25 %.“
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas taikomas nuo 2007 m. rugpjūčio 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2007 m. liepos 27 d.